« Plankennoù dre lien da saveteiñ neus ket mui kement. Dek vloaz zo e oa muioch a chati. Met an dud-se a zo bet er skolioù da zeskiñ. Disteroch eo evit an dud o vont war vor evit ar wech kentañ. Lod anezho ne sellont ket ouzh ar meteo. Pe neus ket a-walch a esañs evit dont en-dro. A-wechoù e vezomp galvet gant tud kollet ! » Tud kollet a soñje dezho e oa trawalch mont war vor gant an telefon chakod. « Met an telefon-se neus ket moaien da implijout pa vezer re bell eus an aod. Neo ket normal an dra-se. Mat e vefe dezho deskiñ ar meteo, pe ar roeñv...».  Arabat lakaat anezho da baeañ memestra eme Gérard Daniellou. Mont a ra an SNSM da saveteiñ evit netra.  Hag evit netra e chomo. Koust pe goust. « Muioch a dud a vez o pourmen war vor. Ha muioch a labour zo. Koust a ra ker. Met ne vo ket paeet evit saveteiñ an dud. Paeet e vez evit sachañ o bagou pe o plankennoù dre lien. Asuret e vezont evit an dra-se. Met saveteet e vo atav ar buhezioù evit netra. A-hend-all e vo echu an traoù. »